RICE
కరవు, వరదలతో డిమాండ్‌
బెంగళూరు, ఆగస్టు 18:బంగ్లాదేశ్‌లో వరదలకారణంగాను, శ్రీలంకలో కరవుపరిస్థితుల ఫలితంగా భారత్‌లోని నాణ్యతకలిగిన బియ్యంరకాల కు మంచి డిమాండ్‌ పలికిగింది. ఎగుమతులు కూడా పెరుగుతున్నట్లు కనిపిస్తోంది. సోనామసూరి వంటిరకం బియ్యానికి మరింత డిమాండ్‌ ఉంది. బంగ్లాదేశ్‌ ఇటీవలే 1.5 లక్షల టన్నుల బియ్యం, ఉప్పుడు బియ్యం దిగుమతులకు టెండర్లు ఆహ్వానించింది. ఈనెల మొదటి వారంలోనే నాలుగో టెండర్‌ వస్తుం దని అంచనా. బంగ్లాదేశ్‌, శ్రీలంక దేశాలు రెండూ కూడా లక్షటన్నుల వరకూ దిగుమతిచేసునే అవకా శం ఉందని పట్టాభిఆగ్రో ఎండి బివికృష్ణారావు వెల్ల డించారు. ఆఫ్రికాదేశాలతోపోలిస్తే వారు అంత పెద్ద కొనుగోలుదారులేమీ కాదని అయితే ఆదేశంలో నెల కొన్న డిమాండ్‌కారణంగా ఎగుమతులకు అవకాశం పెరిగిందన్నారు. ఎగుమతిధరలు 15శాతం పెరిగా యి. టన్నుకు 360నుంచి 370 డాలర్లు గత జనవరి లో పలికితే ప్రస్తుతం టన్నుకు 420 నుంచి 430 డాలర్లుగా ధరలు పలుకుతున్నాయి. కనీస మద్దతు ధరల్లో పెరుగుదల, డాలర్‌ రూపాయి మారకం విలువల్లో మార్పులు వంటివి కూడా ఎగుమతులకు కీలకం అవుతున్నాయి. కేంద్రం క్వింటాలుకు కనీస మద్దతుధర రూ.80 పెంచి క్వింటాలుధర 1550గా నిర్ణయించింది.
గడచిన కొన్నినెలలుగా డాలరుతో రూపాయిమారకం విలువలు 68గా ఉంటే 64 రూపాయలుగా ఉంది. ఎగుమతిధరల్లో పెరుగుదల స్థానిక ధరలపై ప్రభావంచూపిస్తుందని స్థానికంగా వినియోగం లేని వెరైటీలు ఎక్కువ ఎగుమతులు అవుతున్నట్లుతేలింది. ఖరీఫ్‌ ప్రధాన పంటగా ఉన్న ధాన్యం ఇప్పటికే ప్రారంభించారు. వరి ఆయకట్టు 16.7 లక్షల హెక్టార్లకు పెరిగింది. గత ఏడాదికంటే ఐదుశాతం కూడా పెరిగినట్లు అంచనా. ఇక భారత్‌లో వరది దిగుబడులు 109.15 మిలి యన్‌ టన్నులుగా ఉంది. అసలు లక్ష్యం 108.5 మిలియన్‌ టన్నుల యితే మరింతపెరిగింది. కేంద్రం కూడా అదే ఉత్పత్తి లక్ష్యాన్ని నిర్దేశిం చింది. ఖరీఫ్‌ మార్కెటింగ్‌ సీజన్‌లో కేంద్రం ఇప్పఇవరకూ 38.49 మిలియన్‌టన్నుల బియ్యం కొనుగోలుచేసింది. బియ్యం ఎగుమతుల్లో భారత్‌ అగ్రస్థానంలో ఉంది.
ఎక్కువగా థాయిలాండ్‌ వంటి దేశాల నుంచి పోటీ ఎదురవుతున్నా పాతనిల్వలు కరిగిపోయాయి. భారత్‌ వార్షిక బియ్యం ఎగుమతులు పది మిలియన్‌టన్నులుగా కొనసాగుతు న్నాయి. అఖిలభారత బియ్యం ఎగుమతిదారులసంఘం అధ్యక్షుడు విజ§్‌ు సేతియా మాట్లాడుతూ బాస్మతి పరంగాచూస్తే థాయిలాండ్‌ లో తగ్గుతున్న నిల్వల కారణంగా భారత్‌ ఎగుమతులకు అవకాశం పెరిగిందని అన్నారు. ఈప్లాస్టిక్‌ బియ్యం ప్రచారం ఎగుమతులపై ఎలాంటిప్రభావంచూపించలేదని వెల్లడించారు. ఈ ఏడాది ఏప్రిల్‌ నెలలో బాస్మతి బియ్యం 3.89లక్షల టన్నులు ఎగుమతి అయితే వీటి విలువ 2420 కోట్లుగా ఉంది. ఇతర బియ్యం 4.75 లక్షల టన్నులు ఎగుమతిజరిగి 1241 కోట్లవిలువైన బియ్యంఎగుమతులు జరిగాయని అంచనా. 2016 -17లో బాస్మతి బియ్యం 21,604కోట్ల విలువైన 40 టన్నులు ఎగుమతి జరిగితే ఇతర మంచి రకాల బియ్యం వెరైటీలు 17,145కోట్ల విలువైన 68.2 లక్షల టన్నులు ఎగుమతిఅయ్యాయి.
అయితే అంతకు ముందు 2014-15లో సాధారణ బియ్యం ఎగుమతు లు రికార్డుస్థాయిలో జరిగాయి. 20,248 కోట్ల విలు వైన 82.74లక్షల టన్నుల బియ్యం ఎగుమతిజరిగిం ది. అదే 2013-14లో 71.33 లక్షల టన్నుల ఎగు మతులు జరిగాయి. వీటి విలువ రూ.17,749 కోట్లు అని అంచనా. అలాగే బాస్మతి బియ్యం ఎగుమతులు కూడా గణనీయంగాపెరిగాయి. 37.57లక్షల టన్నుల ఎగుమతులు జరిగితే వీటి విలువ రూ.29,299 కోట్లుగా ఉంటుందని ఎగుమతిదారులు వెల్లడించారు.
ఇక బాస్మతి బియ్యం 2015-16లో 40.45 లక్షల టన్నులుఎగుమతులుజరిగాయి. వీటివిలువ 22,718 కోట్లుగా ఉంటుందని అంచనా. అన్నింటికంటే గత ఏడాదే కొంతమేర ఎగుమతులు క్షీణించినా ఈ రెండుదేశాల్లో నెలకొన్న ప్రకృతి వైపరీత్యాలకారణంగా ఎగుమతులకు మంచి డిమాండ్‌ ఏర్ప డింది. అందులోనూభారత్‌ వెరైటీలను ఆదేశ ప్రజలు కోరుతుండ టంతో వీటికి డిమాండ్‌ ఉన్నట్లు ఎగుమతి సంఘాలు చెపుతున్నాయి.